2.2 ลักษณะการประกอบธุรกิจ

 ( 1 ) ประวัติความเป็นมา

8 ตุลาคม 2494 จดทะเบียนจัดตั้งบริษัทด้วยทุนจดทะเบียนที่ออกและเรียกชำระแล้ว 10 ล้านบาท

ในนามบริษัท ประกันภัยไทยวิวัฒน์จำกัด โดยมีวัตถุประสงค์เพื่อดำเนินธุรกิจ

ประกันวินาศภัย ซึ่งในระยะแรกบริษัทฯรับประกันเฉพาะอัคคีภัย และภัยทางทะเล

เท่านั้น มีสำนักงานตั้งอยู่ที่ชั้น 2 อาคาร บี.เอ็ล.ฮั้ว. สี่แยกวัดตึก กรุงเทพ

โดยมีผู้เริ่มจัดตั้งบริษัททั้งหมด 9 คนด้วยกันดังรายนามต่อไปนี้

1. ร้อยเอก สมหวัง สารสาส

2. นายไว ว่องตระกูล

3. นายศิวะอัศว์ อัศวเกียรติ

4. นายเกษม ปังศรีวงศ์

5. นายม้า ชันเหล็ง (นายปรีชา อัศวะอินทรา)

6. นายชั้งตัง แซ่เบ๊ (นายเสริมศักดิ์ อัศวะธร)

7. นายทอง อัศวรักษ์

8. นายทิ้งเกียง แซ่เบ๊ (นายยนต์ อัศวะธนกุล)

9. นายบี.เอ็ล.ฮั้ว หรือนายหลู่ฮั้ว แซ่บาง

พ.ศ. 2516 ได้รับใบอนุญาตประกอบธุรกิจประกันวินาศภัย เลขที่ 8/2516 ซึ่งออกโดย

กรมประกันภัย กระทรวงพาณิชย์

พ.ศ. 2517 ได้ขยายกิจการ โดยการเปิดรับประกันภัยรถยนต์เพิ่มขึ้นอีกหนึ่งแผนก และได้ย้าย

  สำนักงานใหญ่ จากอาคารบี.เอ็ล.ฮั้ว มายังตึกทินกร ถนนสุริยวงศ์ กรุงเทพฯ

พ.ศ. 2518 ได้เปิดแผนกประกันภัยเบ็ดเตล็ดขึ้น และได้จัดหาผู้เชี่ยวชาญในการประกันภัย

เบ็ดเตล็ดเข้ามารับหน้าที่ในการดำเนินงาน พร้อมกันนี้บริษัทยังได้ขยายธุรกิจ

ไปในด้านของการลงทุนประเภทต่างๆ เพิ่มมากขึ้น

พ.ศ. 2523 เพื่อรับมือกับการขยายตัวของกิจการอย่างรวดเร็ว บริษัทฯจึงได้นำระบบคอมพิวเตอร์

เข้ามาใช้ในกิจการของบริษัท เพื่อพัฒนาระบบสารสนเทศ ซึ่งนับได้ว่าเป็นปัจจัยสำคัญ

ของการบริหารงานในปัจจุบัน และได้ขยายศูนย์บริการไปยังหัวเมืองต่าง ๆ รอบ

กรุงเทพมหานคร เพื่ออำนวยความสะดวกรวดเร็วแก่ลูกค้าของบริษัท โดยได้เปิดศูนย์

บริการขึ้นที่ จังหวัดชลบุรี ราชบุรี สระบุรี และนครราชสีมา

พ.ศ. 2527 บริษัทฯได้ติดต่อเช่าความถี่คลื่นกระจายเสียงจากการสื่อสารแห่งประเทศไทย

เพื่อนำเทคโนโลยีอันทันสมัยนี้มาเพิ่มประสิทธิภาพการติดต่อสื่อสารระหว่าง

พนักงานสินไหมกับบริษัทฯ เพื่อจะได้สามารถอำนวยความสะดวกรวดเร็วให้กับ

ผู้เอาประกันภัยได้ดียิ่งขึ้น ถือได้ว่าบริษัทเป็นบริษัทประกันภัยบริษัทแรกใน

ประเทศไทย ที่นำเอาเทคโนโลยีอันทันสมัยนี้มาประยุกต์ใช้ในงานประกันภัย

จากการประยุกต์เอาเทคโนโลยีสมัยใหม่มาใช้บริการนี้ ทำให้บริษัทฯได้รับคัดเลือก

ให้รับรางวัล HI – TECH AWARD ด้านบริการในปี 2532

 ( 2 ) การประกอบธุรกิจ

การดำเนินธุรกิจประกันวินาศภัยของบริษัท สามารถแบ่งได้ดังนี้

1. การประกันภัยรถยนต์

1.1 การประกันภัยรถยนต์ ตามพระราชบัญญัติคุ้มครองผู้ประสบภัยจากรถ พ.ศ.2535

1.2 การประกันภัยประเภทสาม

1.3 การประกันภัยประเภทสอง

1.4 การประกันภัยประเภทหนึ่ง

2. การประกันอัคคีภัย

3. การประกันภัยทางทะเลและขนส่ง

1.  การประกันภัยสินค้า

4. การประกันภัยเบ็ดเตล็ด

4.1 การประกันอุบัติเหตุส่วนบุคคล

4.2 การประกันอุบัติเหตุเดินทาง

4.3 การประกันความเสี่ยงภัยทุกชนิดของผู้รับเหมาก่อสร้าง

4.4 การประกันภัยความเสี่ยงภัยทุกชนิดของผู้รับเหมาติดตั้งเครื่องจักร

4.5 การประกันภัยหม้อน้ำระเบิด

4.6 การประกันภัยความเสียหายต่อบุคคลภายนอก

4.7 การประกันภัยกอล์ฟ

4.8 การประกันภัยโทรศัพท์มือถือ

4.9 การประกันภัยป้ายโฆษณา

4.10 การประกันภัยโจรกรรม

4.11 การประกันภัยความเสี่ยงภัยทุกชนิด

5. การประกันภัยต่อ ซึ่งถือเป็นพื้นฐานที่สำคัญของการรับประกันภัย เนื่องจากเป็นการช่วย

กระจายความเสี่ยงภัย โดยทำประกันภัยต่อให้บริษัทรับประกันภัยต่อ ขณะเดียวกันก็รับ

ประกันภัยต่อจากบริษัทอื่นด้วย โดยถือเป็นการรับกระจายความเสี่ยงภัยตามหลักการ

ดังกล่าวข้างต้น

 การเปลี่ยนแปลงที่สำคัญของบริษัทฯ

ก.ค. 2535 เปิดที่ทำการสำนักงานใหญ่บริเวณถนนดินแดง เป็นอาคารสูง 11 ชั้น มีพื้นที่ใช้สอย

ทั้งสิ้น 5,596 ตารางเมตร พื้นที่จอดรถ 3,320 ตารางเมตร

พ.ย. 2536 จดทะเบียนเป็นบริษัทมหาชน

มิ.ย. 2537 ซื้ออาคารพาณิชย์จำนวน 4 ห้อง ที่อำเภอหนองแค จังหวัดสระบุรี เปิดเป็นที่ทำการ

สาขาเฉพาะบริการสินไหมสระบุรีแห่งใหม่

เม.ย. 2539 เพื่อรองรับการขยายงาน เนื่องจากภาวะการแข่งขันเพิ่มขึ้น
คณะกรรมการของบริษัทฯ

จึงตัดสินใจซื้อที่ดินพร้อมอาคาร เลขที่ 1 ซอยร่วมมิตร ถนนดินแดง เขตดุสิต

กรุงเทพ 10400 เป็นอาคาร 4 ชั้น ขนาดพื้นที่ใช้สอย 1,215 ตารางเมตร

ม.ค. 2540 เพื่อเพิ่มประสิทธิภาพการให้บริการ บริษัทฯได้ซื้ออาคารพาณิชย์ 4 ชั้นจำนวน 2 ห้อง

พื้นที่ใช้สอย 560 ตารางเมตรที่อำเภอยานนาวา กรุงเทพมหานคร เพื่อเปิดเป็นที่ทำการ

สาขาสาธุประดิษฐ์

พ.ย. 2541 จัดซื้อเครื่องคอมพิวเตอร์ใหม่ IBM RS/6000 รุ่น F50 และ Software สำเร็จรูป

ด้านประกันภัยจากบริษัท Mesiniaga จำกัด ซึ่งเป็นบริษัทสาขาของบริษัทคู่ค้า

ของ IBM Malaysia

ม.ค. 2544 เปิดสาขาเฉพาะเพื่อบริการชดใช้ค่าสินไหมทดแทนออกไปในภูมิภาคให้ครอบคลุม

- 2547 พื้นที่กว้างขวางมากขึ้นที่จังหวัดขอนแก่น, อุบลราชธานี, พิษณุโลก, หาดใหญ่,

สุราษฎร์ธานี, ลำพูน, เชียงราย และภูเก็ต เพื่อสนองความต้องการของตลาด เป็นการ

เพิ่มบริการที่มีอยู่แล้วที่จังหวัดราชบุรี, สระบุรี, ชลบุรี และนครราชสีมา

ก.ย. 2544 ร่วมมือกับ Amway (Thailand) Ltd. ในการขายประกันภัยให้แก่นักธุรกิจอิสระและ

สมาชิกแอมเวย์

ก.พ. 2547 ร่วมมือในการดำเนินธุรกิจนายหน้าประกันวินาศภัย (BANCASSURANCE) กับธนาคาร

กสิกรไทย จำกัด (มหาชน) เพื่อนำเสนอการทำประกันวินาศภัยให้กับลูกค้าธนาคาร

( 3 ) โครงสร้างรายได้

บริษัทเป็นบริษัทประกอบธุรกิจประกันวินาศภัย โดยมีรายได้หลักมาจากเบี้ยประกันภัย เมื่อบริษัท

ได้รับเบี้ยประกันภัยแล้ว เบี้ยประกันภัยส่วนหนึ่งบริษัทจะนำไปทำการประกันภัยต่อ และอีกส่วนหนึ่ง

บริษัทจะรับเสี่ยงภัยไว้เอง สำหรับในส่วนที่บริษัทรับเสี่ยงภัยไว้นั้น เมื่อหักค่าใช้จ่ายแล้ว บริษัทจะนำ

ไปลงทุนตามพระราชบัญญัติประกันวินาศภัยอนุญาต และประกาศกระทรวงพาณิชย์เกี่ยวกับการลงทุน

ประกอบธุรกิจอื่นของบริษัทประกันวินาศภัย เพื่อแสวงหารายได้อีกส่วนหนึ่ง

รายได้ของบริษัทในรอบ 3 ปีที่ผ่านมาเป็นดังนี้

  ---------------------- ---------- -------- ---------- -------- ---------- --------
                         ปี 2546     %        ปี 2547     %        ปี 2548     %

  รายได้จากเบี้ยประกันภัยรับ   937.85     87.0     1,071.65   92.5     1,302.96   92.4

  รายได้จากการลงทุน        138.90     12.8     84.49      7.3      104.50     7.4

  รายได้อื่น                1.74       0.2      1.93       0.2      2.64       0.2

  รวมรายได้               1,078.49   100.0    1,158.07   100.0    1,410.10   100.0
  ---------------------- ---------- -------- ---------- -------- ---------- --------